किशनगंज : केंद्र सरकार अलीगढ़ मुस्लिम विश्वविद्यालय (MMU) केर तीन गोट केन्द्र केँ संपूर्ण विश्वविद्यालयमे परिवर्तित करबाक योजना बना रहल अछि। सरकारक एहि बाटक MMU केर अल्पसंख्यक विश्वविद्यालय बनेबाक मांग के पूरा करबाक रूपमे देखल जा रहल अछि। बंगालक मुर्शिदाबाद, केरलक मलप्पुरम MMU केन्द्रक संग मिथिलाक किशनगंजमे प्रस्तावित केंद्र केँ विश्वविद्यालयक रूपमे परिवर्तित कएल जेबाक योजना अछि। किशनगंज केंद्रक लेल माटिक आवंटन कऽ देल गेल अछि। संबंधित मंत्रालयक द्वारा अखन इ तय करबाक बाकी अछि जे प्रस्तावित विश्वविद्यालय केंद्रीय विश्वविद्यालयक रूप लेत वा अल्पसंख्यक विश्वविद्यालयक, जेकरा अनुसार इ निश्चित कएल जाएत जे इ अल्पसंख्यक विश्वविद्यालय जेँका अल्पसंख्यक मामलाक मंत्रालयसं वित्तपोषित होएत वा यूजीसी द्वारा मानव संसाधन विकास मंत्रालयसं। 